text: Kan vinde 100.000 kroner: Vikinger er gået i skarp træning
  29 oktober 2018 kl. 21.31
  Jels Vikingespil løb med prisen bedste Fantastiske Fællesskab her på TV Syd - og nu er de gået i skarp træning og svinger sværdene flittigt inden landsfinalen.
  På lørdag bliver det afgjort hvem der vinder landsfinalen i Fantastiske Fællesskaber i finaleshowet fra Helsingør. En konkurrence, hvor TV Syd sammen med de øvrige regioner hver især har fundet en finaledeltager. 
  Jels Vikingespil løb med prisen bedste Fantastiske Fællesskab her på TV Syd - og 50.000 kroner. Konkurrencen hylder de mange frivillige som er med til at gøre en forskel.
  Og nu venter altså landsfinalen - og muligvis en førstepræmie på 100.000 kroner. Derfor er de brave vikinger gået i skarp træning - som det fremgik af TV SYD mandag klokken 19.30.
  Der kan stadig afgives SMS-stemmer til Jels Vikingespil.
  Se her, hvordan du stemmer.
  
  